Document ID: 32003D0914

Padomes lēmums
(2003. gada 22. decembris)
par Eiropas Kopienas un Marokas Karalistes nolīguma slēgšanu vēstuļu apmaiņas veidā par savstarpējiem liberalizācijas pasākumiem un EK un Marokas Asociācijas līguma 1. un 3. protokola aizstāšanu
(2000/914/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu,
ņemot vērā Komisijas priekšlikumu,
tā kā:
(1) 16. pants Eiropas un Vidusjūras reģiona valstu nolīgumā, ar kuru izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses [1], kas ir spēkā kopš 2000. gada 1. marta, nosaka, ka Kopienai un Marokai ir pakāpeniski jāliberalizē to savstarpējā tirdzniecība ar lauksaimniecības produktiem.
(2) Eiropas un Vidusjūras reģiona valstu nolīguma 18. pants paredz, ka no 2000. gada 1. janvāra Kopienai un Marokas Karalistei ir jānovērtē situācija, lai noteiktu liberalizācijas pasākumus, kuri jāpiemēro abām pusēm, sākot no 2001. gada 1. janvāra.
(3) Kopiena un Marokas Karaliste ir vienojušās aizstāt Eiropas un Vidusjūras reģiona valstu nolīguma 1. un 3. protokolu ar nolīgumu vēstuļu apmaiņas veidā. Tāpēc šis nolīgums ir jāapstiprina.
(4) Pasākumi, kas nepieciešami šā lēmuma īstenošanai, jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto izpildes pilnvaru īstenošanas procedūras [2],
IR PIEŅĒMUSI ŠO LĒMUMU.
1. pants
Ar šo Kopienas vārdā tiek apstiprināts Eiropas Kopienas un Marokas Karalistes nolīgums vēstuļu apmaiņas veidā par savstarpējiem liberalizācijas pasākumiem un EK un Marokas Asociācijas līguma pielikuma 1. un 3. protokola aizstāšanu.
Vēstuļu apmaiņas veidā sagatavotā nolīguma teksts ir pievienots šim lēmumam.
2. pants
Komisija pieņem sīki izstrādātus noteikumus 1. un 3. protokola īstenošanai saskaņā ar 3. pantā noteikto procedūru.
3. pants
1. Komisijai sniedz atbalstu Cukura pārvaldības komiteja, kas izveidota ar Regulas (EK) Nr. 1260/2001 42. pantu [3], vai attiecīgi komitejas, kas izveidotas ar citu regulu atbilstošiem noteikumiem par tirgu kopīgu organizāciju, vai Muitas kodeksa komiteja, kas izveidota ar Regulas (EEK) Nr. 2913/92 248.a pantu [4].
2. Ja ir atsauce uz šo punktu, piemēro Lēmuma 1999/468/EK 4. un 7. pantu.
Lēmuma 1999/468/EK 4. panta 3. punktā minētais laika posms ir viens mēnesis.
3. Komiteja apstiprina savu reglamentu.
4. pants
Ar šo Padomes priekšsēdētājs ir pilnvarots iecelt personu, kam piešķirtas pilnvaras parakstīt nolīgumu vēstuļu apmaiņas veidā, lai tas kļūtu saistošs Kopienai.
5. pants
Šo lēmumu publicē Eiropas Savienības Oficiālajā Vēstnesī.
Briselē, 2003 gada 22. decembrī

Labels: 3
15
18
6